KIRJALLINEN KYSYMYS E-1089/00 esittäjä(t): Bartho Pronk (PPE-DE) komissiolle. Kosovoon luvattua talousapua koskevat lisäkysymykset.



Virallinen lehti nro 089 E , 20/03/2001 s. 0009 - 0010



KIRJALLINEN KYSYMYS E-1089/00 esittäjä(t): Bartho Pronk (PPE-DE) komissiolle (7. huhtikuuta 2000) Aihe: Kosovoon luvattua talousapua koskevat lisäkysymykset Komission edustaja Patten yritti 13. maaliskuuta 2000 vastata komission puolesta kysymykseeni P-2280/99(1). Vastaukset eivät koskeneet esittämiäni kysymyksiä. Kyse ei ollut siitä, oliko komissio laatinut arvioita tai ehdotuksia varojen myöntämiseksi Kosovolle. Kyse oli siitä, oliko unionin nimissä luvattu antaa 500 miljoonaa euroa. Tähän kysymykseen ei ole vastattu, huolimatta siitä, että Euroopan yhteisön perustamissopimuksen mukaan komissio on velvollinen vastaamaan. Esitän sen vuoksi seuraavat kysymykset. 1. Ovatko Euroopan unionin edustajat luvanneet antaa Kosovolle noin puolet sen tarvitsemista välttämättömistä varoista, noin 500700 miljoonaa euroa? 2. Jos vastaus on kielteinen, miten on mahdollista, että rouva Schreyer saattoi väittää niin 9. marraskuuta 1999? 3. Jos vastaus on myönteinen, a) ketkä edustajat antoivat tuollaisia lupauksia? b) missä tilaisuuksissa lupaukset annettiin? c) millaisia summia luvattiin? d) oliko edustajilla valtuudet antaa kyseisiä lupauksia? e) otettiinko lupauksia annettaessa huomioon se, että varojen käytölle on saatava ensin parlamentin hyväksyntä? (1) EYVL C 374 E, 28.12.2000, s. 2. Christopher Pattenin komission nimissä antama vastaus (15. kesäkuuta 2000) Kuten komissio jo esitti vastauksessaan kunnioitetun parlamentin jäsenen kirjalliseen kysymykseen P-2280/99(1), Kölnin Eurooppa-neuvoston päätösten seurauksena (kesäkuu 1999), komissio arvioi kolmivuotiskautena 20002002 alustaviksi Kosovon jälleenrakennustoimien kustannuksiksi 500700 miljoonaa euroa vuosittain keskipitkän aikavälin jälleenrakennus- ja elvyttämisohjelmalle. Tämä luku esitettiin ensi kertaa komission ehdotuksessa Euroopan jälleenrakennusviraston(2) luomisesta, joka annettiin Obnovan asetuksen muutosehdotuksen yhteydessä (neuvoston asetus (EY) n:o 851/98 20. huhtikuuta 1998, joka muuttaa asetusta (EY) n:o 1628/96 avusta Bosnia-Hertsegovinalle, Kroatialle, Jugoslavian tasavallalle ja entisen Jugoslavian tasavallan Makedonialle(3)). Ulkosuhteista vastaava komission jäsen ei antanut mitään sitoumuksia, mutta esitti komission halun tukea aktiivisesti Kosovon jälleenrakennusohjelmaa komission ja Maailmanpankin vuoden 1999 marraskuussa yhdessä järjestämän rahoittajien toisen konferenssin aikana. Tilaisuudessa komissio lupasi alustavasti 500 miljoonan euron yhteisötukea. Koska määrä oli yhdenmukainen vuoden 2000 talousarvioesityksen ensimmäisen käsittelyn kanssa ja sen myöntäminen tapahtui sillä ehdolla, että budjettivallan käyttäjät lopullisesti hyväksyvät sen, komissio ei katsonut tarvitsevansa asian suhteen mandaattia. Budjettivallan käyttäjät sopivat lopulta 16. joulukuuta 1999 360 miljoonan euron kokonaissummasta vuodeksi 2000. Komissio on nyt vahvistanut tämän summan kansainväliselle rahoittajayhteisölle lopullisena Kosovoon vuonna 2000 sidottuna määränä. (1) EYVL C 374 E, 28.12.2000, s. 2. (2) EYVL C 21 E, 25.1.2000. (3) EYVL L 122, 24.4.1998.